b"\n_START_ARTICLE_\nBar\xc3\xa7a TV\n_START_SECTION_\nBar\xc3\xa7a TV Online\n_START_PARAGRAPH_\nBar\xc3\xa7a TV Online neix el maig del 2007, quan es va posar en marxa el projecte per oferir un nou servei per als internautes blaugrana de tot el m\xc3\xb3n des d'on es pot seguir l'actualitat del club en format audiovisual gr\xc3\xa0cies als continguts generats per Bar\xc3\xa7a TV._NEWLINE_Bar\xc3\xa7a TV Online neix amb l'objectiu d'\xc3\xa9sser un referent dels continguts audiovisuals del club que ajuda a optimitzar l'experi\xc3\xa8ncia de l'internauta barcelonista en la nova web i que facilita l'acc\xc3\xa9s a la informaci\xc3\xb3 blaugrana amb les imatges i les locucions de tot el que passa al Camp Nou._NEWLINE_La nova plataforma, disponible en catal\xc3\xa0, angl\xc3\xa8s i castell\xc3\xa0, permet que els internautes de qualsevol indret del m\xc3\xb3n puguin veure els diferents continguts disponibles en qualsevol moment._NEWLINE_Els continguts que ofereix Bar\xc3\xa7a TV Online s\xc3\xb3n molt variats gr\xc3\xa0cies a una \xc3\xa0mplia graella de v\xc3\xaddeos formada per resums de partits, entrenaments, partits hist\xc3\xb2rics, seguiments de jugadors del futbol base, informaci\xc3\xb3 actualitzada de les seccions i programes espec\xc3\xadfics com 'L'habitaci\xc3\xb3 dels miralls', 'Promeses', 'Contra qui juguem', entre d'altres._NEWLINE_Bar\xc3\xa7a TV Online \xc3\xa9s un servei exclusiu de subscripci\xc3\xb3 en qu\xc3\xa8 els socis i s\xc3\xb2cies del club gaudeixen d'un 25% de descompte.\n_START_SECTION_\nBar\xc3\xa7a TV Internacional\n_START_PARAGRAPH_\nBar\xc3\xa7a TV disposa d'un senyal internacional per on s'emeten tots o alguns dels continguts de Bar\xc3\xa7a TV i que es distribueixen a trav\xc3\xa9s de les seg\xc3\xbcents plataformes i canals de televisi\xc3\xb3:"